અત્યંત ઉત્સાહસભર વાતાવરણમાં યોજાયેલા આ કાર્યક્રમમાં ઉત્તરપ્રદેશના રાજ્યપાલ શ્રી રામ નાઈક તથા સાંસદ ડૉ. સુભાષ ચંદ્રાની વિશેષ ઉપસ્થિતિ હતી. આ પ્રસંગે કેન્દ્રીય માર્ગ વાહનવ્યવહાર મંત્રી શ્રી નીતિન ગડકરીએ જણાવ્યું હતું કે રા. સ્વ. સંઘ તેના આરંભકાળથી છેવાડાના માનવીને કેન્દ્રસ્થાને રાખીને તેના જ ઉત્કર્ષ દ્વારા રાષ્ટ્રોત્થાનનું કાર્ય કરી રહ્યો છે. આથી જ દેશની બધી જ સમસ્યાઓનું સમાધાન સંઘની વિચારધારામાંથી જ મળી રહે છે. આ કારણે જ સંઘકાર્ય માત્ર ભારત દેશ માટે જ નહીં, સમગ્ર વિશ્ર્વ માટે દિશાદર્શક બની રહેવાનું છે તેવો વિશ્ર્વાસ તેમણે વ્યક્ત કર્યો હતો.